:: সৈয়দ আলাওল :: কবিতা :: মিলনসাগর :: Sayed Alaol :: Poetry Poems :: MILANSAGAR ::
কবি গুণরাজ খান - ছিল পঞ্চদশ শতাব্দীর কবি মালাধর বসুর উপাধি।
"গুণরাজ খান" ভণিতায় একটি রামায়ণ কাহিনী পাওয়া গেছে যা অবশ্য মালাধর বসুর রচনা নয়। অষ্টাদশ
শতাব্দীর কবি শিবানন্দ করের উপাধিও ছিল "গুণরাজ খান"।
মালাধর বসু "শ্রীকৃষ্ণবিজয়" নামে ভাগবতের অনুবাদ করেন। ১৪৮০ সালে এই অনুবাদ শেষ হয়।
মালাধরের ভাগবত একটি জনপ্রিয় গ্রন্থ।
আমরা মিলনসাগরে  কবি গুণরাজ খান বা মালাধর বসুর পদাবলী তুলে আগামী প্রজন্মের কাছে পৌঁছে দিতে
পারলে এই প্রচেষ্টাকে সফল মনে করবো।
বৈষ্ণব পদাবলীর "রাগ"
বৈষ্ণব পদাবলীর পদগুলি মূলত গান হিসেবেই রচনা করা হোতো। প্রায় প্রতিটি পদের শুরুতেই সেই পদটির
“রাগ”-এর উল্লেখ থাকে। তবে কিছু পদের আগে তার “রাগ”-এর উল্লেখ নেই এমনও পাওয়া গিয়েছে। বৈষ্ণব
পদাবলীর সংকলকগণ যখন তাঁদের সংকলনে পদ সাজান, তখন পর পর একাধিক গানের যদি একই সুর বা
রাগ থাকে, তাহলে তাঁরা প্রথম গানটিতে তার রাগ উল্লেখ ক’রে পরের গানটিতে রাগের যায়গায় “তথা রাগ”
বা “যথা” শব্দ বসিয়ে দিতেন, এই বোঝাতে যে পরের গানটি একই রাগাশ্রিত। কিন্ত এমনও পাওয়া গিয়েছে
যে একই গান বিভিন্ন সংকলকের সংকলনে ভিন্ন রাগাশ্রিত বলে উল্লেখিত। বহু পদই মুখে মুখে গীত
অবস্থায় পাওয়া গিয়েছে।  তাই  একই গান  বিভিন্ন  গায়কের মুখে ভিন্ন ভিন্ন সুরে পাওয়া গিয়ে থাকতেই
পারে। তাই অনেক বিদগ্ধজনেরা মনে করেন যে এখন আর পদের রাগের উল্লেখ না করলেও চলে। যে
যেমন সুরে চায়, গেয়ে আনন্দ লাভ করলেই এর সার্থকতা। আমরা অবশ্য যে সংকলন থেকে যে পদ
নিয়েছি, সেই সংকলনে উল্লেখিত রাগটি মিলনসাগরের পাতায় তুলে দিয়েছি। এমন হতে পারে বিশেষজ্ঞরা
অন্য সংকলনে সেই গানটির অন্য রাগ দেখতে পাবেন।
উত্স: ডঃ শিশির কুমার দাশ, সংসদ সাহিত্য সঙ্গী ২০০৩।
কবি গুণরাজ খান বা মালাধর বসুর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ৭.১০.২০১০
এই পাতার পরিবর্ধিত সংস্করণ - ১০.২.২০১৭
...